/ 
— 234 — 
extimam margine albam quidem obtulit quae tamen 
ratio aperto exceptionem nullius momenti sistit. 
c) Avis junior hiemalis. 
In Museo Academiae exstat specimen femineum 
primo Januarii die in insula Urup a Vosnessenskio 
occisum, notas quae sequuntur praebens. Caput et 
cervix cum dorso et alis atra. In fronte pennarum. 
albarum, angustarum vestigia minutissima. Rostrum 
atrum, Pus destitutum. Mentum atrum. Gula 
cum pectoris inferiore parte et crisso candidae. Jugu- 
lum album quidem, sed cinereo-fusco undulatum. Stria 
longitudinalis scapularis maculis cinereis, nigro inter- 
ruptis, indicata. 
^ Pallasius refert: Uriam pusillam suam circa Cam- 
tschatcam in litorum orientalium scopulis observari. 
Secundum Coues non solum prope Camtschatcam, 
insulas Curiles et Japoniam, in Sinu Plower et prope 
Sitcham, sed in universum in oris atque insulis Oceani 
tranquilli asiaticis et americanis ad fretum Seniavin 
usque reperitur. Annotat tamen haud constare; avem 
quoque in regionibus Territorio Washingtoniano magis 
australibus occurrere. 
Referente Vosnessenskio Simorhynchus pusillus 
magis quam longe plurimae Alcidarum species versus 
septentriones, nominatim ad Fretum Beringii usque, 
propagatur. Occurit prope insulam St. Laurentii et 
Ukiwoc. Prope insulam St. Petri et praesertim St. 
Pauli Vosnessenski frequentissime eum observavit. 
In litoralibus terrae firmae Asiae et Americae avem 
quidem non vidit, sed aborigines specimina ejus ad 
navem apportarunt. In Curilis nominatim Iturup, Urup 
